CELEX: 32010R1112
Language: bg
Date: 2010-12-01 00:00:00
Title: Регламент (ЕС) № 1112/2010 на Комисията от 1 декември 2010 година за изменение на Регламент (ЕО) № 793/2006 за определяне на някои подробни правила за прилагането на Регламент (ЕО) № 247/2006 на Съвета за определяне на специфични мерки за земеделието в най-отдалечените региони на Съюза

2.12.2010   
            
            
               BG
            
            
               Официален вестник на Европейския съюз
            
            
               L 316/1
            
         РЕГЛАМЕНТ (ЕС) № 1112/2010 НА КОМИСИЯТА
   от 1 декември 2010 година
   за изменение на Регламент (ЕО) № 793/2006 за определяне на някои подробни правила за прилагането на Регламент (ЕО) № 247/2006 на Съвета за определяне на специфични мерки за земеделието в най-отдалечените региони на Съюза
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 247/2006 на Съвета от 30 януари 2006 г. за определяне на специфични мерки за селското стопанство в най-отдалечените райони на Съюза (1), и по-специално член 25 от него,
   като има предвид, че:
   
               (1)
            
            
               След приемането на Регламент (ЕО) № 408/2009 на Комисията (2) за изменение на Регламент (ЕО) № 793/2006, и по-специално на член 46а, съгласно който в уперизираното мляко, възстановено от мляко на прах и предназначено за местното потребление в Мадейра, трябва да се влагат поне 15 % прясно краве мляко, бе установено, че цялото местно прясно мляко се използва от местния сектор за производство на сирене. С цел да се избегне нарушаване на вече установеното икономическо равновесие и за да се гарантира, че местното прясно мляко може да се преработва в продукти с висока добавена стойност, изглежда целесъобразно да се премахне задължението за минимално вложено количество.
            
         
               (2)
            
            
               Предвид изменението на член 19, параграф 4 от Регламент (ЕО) № 247/2006 с Регламент (ЕС) № 641/2010 на Европейския парламент и на Съвета (3), с което, считано от 1 януари 2010 г., бе премахнато задължението за Комисията да определя размера на вложеното количество за местното прясно мляко, от тази дата следва да се заличи и член 46а от Регламент (ЕО) № 793/2006 на Комисията (4).
            
         
               (3)
            
            
               Поради това Регламент (ЕО) № 793/2006 следва да бъде съответно изменен.
            
         
               (4)
            
            
               Мерките, предвидени в настоящия регламент, са в съответствие със становището на Управителния комитет по преките плащания,
            
         ПРИЕ НАСТОЯЩИЯ РЕГЛАМЕНТ:
   Член 1
   Член 46а от Регламент (ЕО) № 793/2006 се заличава.
   Член 2
   Настоящият регламент влиза в сила на 1 януари 2010 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 1 декември 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 42, 14.2.2006 г., стр. 1.
   
      (2)  ОВ L 123, 19.5.2009 г., стр. 62.
   
      (3)  ОВ L 194, 24.7.2010 г., стр. 23.
   
      (4)  ОВ L 145, 31.5.2006 г., стр. 1.